De to hovedroller fra KLOVN-serien, Casper Christensen og Frank Hvam, er så populære i Aalborg, at de nu giver ekstra show.

17. og 18. februar gæster de to populære komikere, Casper Christensen og Frank Hvam, Aalborg Kongres- og Kulturcenter, hvor de optræder med deres show; Casper og Frank - Nu som mennesker. I forestillingen er udklædning og fiktion skåret væk, og tilbage står to mennesker, der fortæller en historie om venskab, forskelle, konflikter og jagten på den næste joke. Billetterne til showet er blevet revet væk, og derfor giver komiker-duoen en ekstra forestilling lørdag eftermiddag, så det er endnu muligt at sikre sig billet til det eftertragtede show.